
ΤΕΥΧΟΣ ΔΕΥΤΕΡΟ 


Αρ. Φύλλου 1805 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της δεύτερης παραγράφου του ση¬ 
μείου 8.4 του άρθρου 6 της 105127/8.7.2001 από¬ 
φασης του Υπουργού Εργασίας και Κοιν. Ασφαλί¬ 
σεων. 1 

Επικύρωση της 33/2001 απόφασης του Διοικητικού 
Συμβουλίου του Νομικού Προσώπου του Δήμου 
Τρίπολης Νομού Αρκαδίας με την επωνυμία «Παιδι¬ 
κοί Σταθμοί Δήμου Τ ρίπολης», με την οποία τροπο¬ 
ποιείται ο Οργανισμός Εσωτερικής υπηρεσίας των 

σταθμών». 2 

Επικύρωση της 28/2001 απόφασης του Διοικητικού 
Συμβουλίου του Νομικού Προσώπου του Δήμου 
Βόρειας Κυνουρίας Νομού Αρκαδίας με την επω¬ 
νυμία «Δημοτικός Παιδικός Σταθμός Άστρους» με 
την οποία τροποποιείται ο Οργανισμός Εσωτερι¬ 
κής Υπηρεσίας του Σταθμού. 3 


ΑΠΟΦΑΣΕΙ Σ 

Αριθ. Οικ. 6412 (1) 

Αντικατάσταση της δεύτερης παραγράφου του σημείου 
8.4του άρθρου 6της 105127/8.7.2001 απόφασης του 
Υπουργού Εργασίας και Κοιν. Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13του Ν. 2150/94 «Εθνικό 
Ινστιτούτο Εργασίας και άλλες διατάξεις» (ΦΕΚ 98/Α). 

2. Τις διατάξεις του άρθρου 18 παρ. 3 και 4 του 
Ν. 2224/94 «Ρύθμιση θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

3. Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α). 

4. Την απόφαση του Υπουργού Εργασίας και Κοινωνι¬ 
κών Ασφαλίσεων 80156/7.7.94 (ΦΕΚ 528/Β7.7.94) 

5. Τον κανονισμό (Ε.Κ.) αρ. 1260/1999 του Συμβουλίου 
της 21.6.1999, περί γενικών διατάξεων για τα Διαρθρωτι¬ 
κά Ταμεία. 


6. Τον κανονισμό (Ε.Κ.) αρ. 1262/1999 του Ευρωπαϊκού 
Κοινοβουλίου και του Συμβουλίου της 21.6.1999 σχετικά 
με το Ευρωπαϊκό Κοινωνικό Ταμείο. 

7. Την Απόφαση με αριθμό Ε 2000/3405/28.11.2000 
σχετικά με την Έγκριση Κοινοτικού Πλαισίου Στήρι¬ 
ξης για τις Κοινοτικές Διαρθρωτικές Παρεμβάσεις 
στις περιφέρειες που υπάγονται στο Στόχο 1 στην Ελ¬ 
λάδα. 

8. Τις διατάξεις του άρθρου 22 του Ν.2469/1997 (ΦΕΚ 
38/Α/14.3.1997), όπως τροποποιήθηκε και ισχύει μετο άρ¬ 
θρο 21 παρ.δτου Ν. 2639/1998, με το άρθρο 23παρ.2του 
Ν. 2819/2000 (ΦΕΚ 84Α/13-3-2000) και μετο άρθρο 34του 
Ν. 2874/2000 (ΦΕΚ286Α/29-12-2000). 

9. Τις διατάξεις του Π.Δ. 67 (ΦΕΚ 61Α/21-4-1997) όπως 
τροποποιήθηκε και ισχύει με το άρθρο 23 παρ. 2 του 
Ν.2819/2000 (ΦΕΚ 84Α/13-3-2000) και με το άρθρο 34 του 
Ν. 2874/2000 (ΦΕΚ286Α/29-12-2000). 

10. Τη σύμφωνη γνώμη της ΕΈ. με τις γενικές αρχές επί 
των σχεδίων αποφάσεων περί του «Συστήματος πιστο¬ 
ποίησης Κέντρων Επαγγελματικής Κατάρτισης (Κ.Ε.Κ.)» 
και της «Συγκρότησης Μητρώου Εκπαιδευτών/τριών Συ¬ 
νεχιζόμενης Επαγγελματικής Κατάρτισης» που εκφράζε¬ 
ται στην με αρ. πρωτ. (012593/29.9.2000) επιστολή της. 

11. Τις διατάξεις του άρθρου 1 παρ. 2α του Ν.2469/97 
(ΦΕΚ 38Α/14.3.97) το οποίο αντικατέστησε το πρώτο εδά¬ 
φιο της παρ. 2 του άρθρου 29Α του Ν.1558/85 (ΦΕΚ 
137/Α/85) όπως αυτό συμπληρώθηκε μετο άρθρο 27του 
Ν. 2081/92 (ΦΕΚ 154/Α/92). 

12. Το γεγονός ότι από την παρούσα Απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού. 

13. Τη με αριθμ. 115910/9.10.2000 Απόφαση του 
Υπουργού Εργασίας και Κοινωνικών Ασφαλίσεων (ΦΕΚ 
1264/Β/18.10.2000) που αφορά το «Σύστημα Πιστοποίη¬ 
σης Κέντρων Επαγγελματικής Κατάρτισης» 

14. Τη με αριθμ. 105127/8.1.2001 Απόφαση του Υπουρ¬ 
γού Εργασίας και Κοινωνικών Ασφαλίσεων (ΦΕΚ 
5/Β/9.1.2001) που αφορά το «Σύστημα Πιστοποίησης Κέ¬ 
ντρων Επαγγελματικής Κατάρτισης» 

15. Τη με αριθμ. 105129/8.1.2001 Υ.Α. (ΦΕΚ 6/Β/9.1.01) 
σχετικά με τον Προγραμματισμό και καθορισμό των ανα¬ 
γκών σε πιστοποιημένες Δομές Συνεχιζόμενης Επαγγελ¬ 
ματικής Κατάρτισης. 

16. Την υπ' αριθμ. 20893/5156.30.08.2001 Απόφαση του 
Υπουργού Περιβάλλοντος, Χωροταξίας και Δημοσίων 
Έργων (ΦΕΚ 739/Δ/07.09.2001 

17. Την υπ' αριθμ 10048/2552-23.04.2001 Απόφαση του 
Υπουργού Περιβάλλοντος, Χωροταξίας και Δημοσίων 
Έργων (ΦΕΚ328/Δ/08.05.2001) 

18. Το με αριθμό 7225/21.12.2001 έγγραφο του Εθνικού 
Κέντρου Πιστοποίησης Δομών Συνεχιζόμενης Επαγγελ¬ 
ματικής Κατάρτισης και Συνοδευτικών Υποστηρικτικών 
Υπηρεσιών της 21ης.12.2001 με το οποίο μας διαβιβά¬ 
στηκε η υπ’ αριθμ. 172/1/20.1.2001 απόφαση του Δ.Σ., 
αποφασίζουμε: 

1. Την αντικατάσταση της δεύτερης παραγράφου του 
σημείου 8.4 του άρθρου 6 της ΥΑ 105127/8.1.2001 του 
Υπουργού Εργασίας και Κοινωνικών Ασφαλίσεων (ΦΕΚ 
5/Β/9.1.2001), ως ακολούθως: 

«Το Δ.Σ. του Εθνικού Κέντρου Πιστοποίησης Δομών 
ΣΕΚ & ΣΥΥ με απόφαση του, μετά από την προσκόμιση 
της παραπάνω άδειας οικοδομής, της βεβαίωσης πυρα¬ 
σφάλειας για χρήση εκπαίδευσης και των αρχιτεκτονικών 
σχεδίων κατόψεων και τομών θεωρημένων από το αρμό¬ 
διο πολεοδομικό γραφείο και την εξέτασή τους από τις 
υπηρεσίες του Εθνικού Κέντρου Πιστοποίησης Δομών 
ΣΕΚ & ΣΥΥ, μετατρέπει την προσωρινή πιστοποίηση σε 
οριστική. Εάν η παραπάνω άδεια οικοδομής και βεβαίωση 
πυρασφάλειας δενπροσκομιστούντο αργότερο μέχρι και 
τις 28.02.2002 στο Εθνικό Κέντρο Πιστοποίησης Δομών 
ΣΕΚ & ΣΥΥ παύει αυτοδικαίως η ισχύς της προσωρινής πι¬ 
στοποίησης.». 

2. Την προσθήκη τρίτης παραγράφου στο σημείο 8.4 
του άρθρου 6 της ΥΑ 105127/8.1.2001 του Υπουργού Ερ¬ 
γασίας και Κοινωνικών Ασφαλίσεων (ΦΕΚ 5/Β/9.1.2001), 
ως ακολούθως: 

«Ειδικά για τις περιπτώσεις των δομών, των οποίων η 
έκδοση οικοδομικών αδειών ή η αλλαγή χρήσης οικοδο¬ 
μικών αδειών, ανήκει στην αρμοδιότητα των πολεοδομι- 
κών γραφείων, που εμπίπτουν στις διατάξεις των υπ' 
αριθμ. 20893/5156-30.08.2001 (ΦΕΚ 739/Δ/07.09.2001) 
και 10048/2552-23.04.2001 (ΦΕΚ 328/Δ/08.05.2001) 
Αποφάσεων του Υπουργού Περιβάλλοντος, Χωροτα¬ 
ξίας και Δημοσίων Έργων, η αυτοδίκαιη παύση της 
ισχύος της προσωρινής πιστοποίησης, αναβάλλεται για 
έξι μήνες, μετά την ημερομηνία άρσης της αναστολής 
εκδόσεως οικοδομικών αδειών, όπως αυτή ορίζεται στις 
προαναφερόμενες αποφάσεις, όπως κάθε φορά ισχύ¬ 
ουν. Στις εν λόγω δομές και κατ' εξαίρεση της πρώτης 
παραγράφου του σημείου 8.4 της ΥΑ 105127/8.1.2001 
του Υπουργού Εργασίας και Κοινωνικών Ασφαλίσεων 
(ΦΕΚ 5/Β/9.1.2001) , δύνανται να υλοποιηθούν προ¬ 
γράμματα, μόνο στην περίπτωση όπου οι φορείς θα προ¬ 
σκομίσουν στο Ε.ΚΕ.ΠΙΣ μέχριτις 28/2/2002, τα ακόλου¬ 
θα: 

α) Βεβαίωση καταλληλότητας των κτιρίων τους για χρή¬ 
ση εκπαίδευσης, σύμφωνα με την κείμενη νομοθεσία, 
υπογεγραμμένη από δύο πολιτικούς μηχανικούς. 

β) Μελέτη μέτρων πυροπροστασίας και πυρασφάλει¬ 
ας των συγκεκριμένων κτιρίων, εγκεκριμένη από την πυ¬ 
ροσβεστική υπηρεσία, όπως επιβάλλεται για την έκδο¬ 
ση ή αλλαγή οικοδομικής άδειας για χρήση εκπαίδευ- 
σης. 


γ) Υπεύθυνη Δήλωση του Νόμιμου Εκπροσώπου του 
φορέα ότι τα μέτρα πυροπροστασίας και πυρασφάλειας 
εφαρμόζονται.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2001 

Ο ΥΠΟΥΡΓΟΣ 

Δ. ΡΕΠΠΑΣ 
-♦- 

Αριθ. 18180 (2) 

Επικύρωση της 33/2001 απόφασης του Διοικητικού Συμ¬ 
βουλίου του Νομικού Προσώπου του Δήμου Τρίπολης 
Νομού Αρκαδίας με την επωνυμία «Παιδικοί Σταθμοί 
Δήμου Τρίπολης» με την οποία τροποποιείται ο Οργα¬ 
νισμός Εσωτερικής υπηρεσίας των σταθμών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 26,198,199 παρ.1,3 και 4 
,200 και 203 του Δημοτικού και Κοινοτικού Κώδικα 
,Π.Δ/τος 410/95. 

2. Τις διατάξεις του άρθρου 12 του Ν.1188/1981 «Περί 
Κυρώσεως καταστάσεως Προσωπικού ΟΤΑ» όπως αυτό 
αντικαταστάθηκεαπότο άρθρο 26 του Ν. 1832/89 και την 
Παρ. 5 του άρθρου 8 του Ν. 2307/1995 σχετικά με την 
Προσαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

3. Τις διατάξεις του άρθρου 12 Ν.2880/2001 (ΦΕΚ 9 
/ΤΑ730.1.2001) Πρόγραμμα Πολιτεία για τη μεταρρύθμι¬ 
ση και τον εκσυγχρονισμό της Δημόσιας Διοίκησης και 
άλλες διατάξεις. 

4. Τις διατάξεις των άρθρων 1,2,6 και 18§12 του Ν. 
2503/1997 (ΦΕΚ 107, τΑ') σχετικά με τη διοίκηση , Οργά¬ 
νωση , στελέχωση της Περιφέρειας ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις των άρθρων 1 και 2 παρ.11 του 
Ν.2539/97 (ΦΕΚ244/Α/4.12.1997) που αφορά τη συγκρό¬ 
τηση της Πρωτοβάθμιας Τοπ.Αυτ/σης 

6. Τις διατάξειςτου Ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης , όπως ισχύει με τις τροπο¬ 
ποιήσεις του. 

7. Τις διατάξεις του άρθρου 27 του Ν. 2081/1992 με το 
οποίο προστέθηκε νέα άρθρο 29Α του Ν. 1588/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

8. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών Ν.Π.Δ.Δ. 

9. Τις διατάξεις του Π.Δ/τος 50/2001 (ΦΕΚ 39/Α75-3- 
2001) που αφορά τον καθορισμό των προσόντων διορι¬ 
σμού σε θέσεις φορέων του Δημόσιου Τομέα. 

10. Την 1710/18.1.1999 απόφαση του Υπουργού Εσωτε¬ 
ρικών Δημόσιας Διοίκησης και Αποκέντρωσης (ΦΕΚ 
77/τ.Β'/8.2.1999) που αφορά τον ορισμό των ειδικών τυπι¬ 
κών προσόντων που απαιτούνται για την πρόσληψη προ¬ 
σωπικού με σύμβαση εργασίας ιδιωτικού δικαίου ορισμέ- 

νου Χρόνου από τους ΟΤΑ Πρώτης βαθμίδας για την κά¬ 
λυψη Παροδικών απρόβλεπτων και επειγουσών αναγκών. 

11. Την 2138/12.3.1999 απόφαση μας (ΦΕΚ 
271/Β730.3.1999), που αφορά τη συγχώνευση των πέντε 
δημοτικών νομικών προσώπων και τη σύσταση νέου δη¬ 
μοτικού νομικού προσώπου με την Επωνυμία «Παιδικοί 
ΣταθμοίΔήμου Τρίπολης» 

12. Την 2/1999 απόφαση του Διοικητικού Συμβουλίου 
του Νομικού Προσώπου «Παιδικοί Σταθμοί Δήμου Τρίπο¬ 
λης» με την οποία καταρτίστηκε και ψηφίστηκε ο Οργανι¬ 
σμός Εσωτερικής Υπηρεσίας των Παιδικών Σταθμών. 

13. Την 12034/27.9.1999 απόφαση μας με την οποία 
εγκρίθηκε η απόφαση του Διοικητικού Συμβουλίου που 
αφορά τον Οργανισμό Εσωτερικής Υπηρεσίας των Παιδι¬ 
κών Σταθμών (ΦΕΚ 1885/Β/18.10.1999) 

14. Την 33/2001 απόφαση του Διοικητικού Συμβουλίου 
του Νομικού Προσώπου «Παιδικοί Σταθμοί Δήμου Τρίπο¬ 
λης» με την οποία Τροποποιείται ο Οργανισμός Εσωτερι¬ 
κής Υπηρεσίας του Νομικού Προσώπου Προκειμένου να 
προστεθούν νέες θέσεις ΠΕ. Νηπιαγωγών για την καλύ¬ 
τερη λειτουργία των Παιδικών Σταθμών. 

15. Την 540/2001 απόφαση του Δημοτικού Συμβουλίου 
Τρίπολης , με την οποία εκφράζεται η σύμφωνη γνώμη 
του για την τροποποίηση του Οργανισμού Εσωτερικής 
Υπηρεσίας του Νομικού Προσώπου. 

16. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Αρκαδίας για την τροπο¬ 
ποίηση του Οργανισμού Εσωτερικής Υπηρεσίας των Παι¬ 
δικών Σταθμών , που διατυπώνεται στο 19/17.12.2001 
πρακτικό του, αποφασίζουμε: 

Επικυρώνουμε την 33/2001 απόφαση του Διοικητικού 
Συμβουλίου του νομικού Προσώπου «Παιδικοί Σταθμοί 
του Δήμου Τρίπολης» με την οποία τροποποιείται ο Ορ¬ 
γανισμός Εσωτερικής Υπηρεσίας των σταθμών, ο οποίος 
έχει ως εξής: 

ΑΡΘΡΟ Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις υπηρεσίες του Δημοτικού Νομικού Προσώπου «Παι¬ 
δικοί Σταθμοί Δήμου Τρίπολης» συγκροτείτο Τμήμα Παι¬ 
δικών Σταθμών. 

ΑΡΘΡΟ 2ο 

Το ανωτέρω Τμήμα απαρτίζουντα παρακάτω γραφεία: 

Α)Γραφείο Παιδαγωγικό (αυτοτελές) 

Β) Γραφείο Διοικητικό - Λογιστικό (μη αυτοτελές) 

ΚΕΦΑΛΑΙΟ ΔΕΥΤΕΡΟ 

Οι αρμοδιότητες του τμήματος Υπηρεσιών του Ν.Π 
.Π.Σ.Δ.Τ. και των γραφείων που το απαρτίζουν καθορίζε¬ 
ται από τον κανονισμό λειτουργίας του Ν.Π. 

ΑΡΘΡΟ 3ο 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

Το μόνιμο προσωπικό του Ν.Π.Π.Σ.Δ.Τ . υπάγεται στις 
διατάξεις του πρώτου μέρους του Ν.1188/81 «Περί κυρώ- 
σεως του Κώδικα καταστάσεων Προσωπικού Οργανι¬ 
σμού Τοπικής Αυτοδιοίκησης. 

Οι θέσεις των υπαλλήλων διακρίνονται σε κατηγορίες 
και κλάδους ως εξής: 

Α) Θέσεις Πανεπιστημιακής Εκπαίδευσης κλάδος (ΠΕ) 

Β) Θέσεις Τεχνολογικής Εκπαίδευσης κλάδος(ΤΕ) 


Γ) Θέσεις Δευτεροβάθμιας Εκπαίδευσης κλάδος (ΔΕ) 
Δ) Θέσεις Υποχρεωτικής Εκπαίδευσης κλάδος (ΥΕ) 

ΑΡΘΡΟ 4ο 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμόςτων υπαλλήλωντων κλάδων ΠΕ, 
ΤΕ και ΔΕ είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμόςτων υπαλλήλων του κλάδου ΥΕ 
είναι ο βαθμός Ε' και καταληκτικός ο βαθμός Β'. 

ΑΡΘΡΟ 5ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
Η οργανική σύνθεση και διαβάθμιση των θέσεων του 
προσωπικού του Ν.Π. κατά κατηγορία και κατά κλάδο 
σύμφωνα μετά Π.Δ .37α/87 και 22/90 ορίζονται ως εξής: 

ΕΚΠΑΙΔΕΥΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Α. Κατηγορία ΠΕ( Πανεπιστημιακής Εκπαίδευσης) 
Πέντε (5) θέσεις του κλάδου ΠΕ Νηπιαγωγών με βαθμό 
Δ' - Α'. 

Β. Κατηγορία ΤΕ (Τεχνολογικής Εκπαίδευσης) 

Δέκα Πέντε (15) θέσεις του κλάδου ΤΕ9 Βρεφονηπιοκο- 
μίας με βαθμό Δ' - Α' 

Γ. Κατηγορία ΔΕ (Δευτεροβάθμιας Εκπαίδευσης) 

Έξι (6) θέσεις του κλάδου ΔΕ8(βοηθών Βρεφοκόμων - 
Παιδοκόμων) με βαθμό Δ'-Α' 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Α. Κατηγορία ΠΕ(Πανεπιστημιακής εκπαίδευσης) 
Τέσσερις (4) θέσεις κλάδου ΠΕ Νηπιαγωγών με βαθμό 
Δ' - Α'. 

Β. Κατηγορία ΤΕ(Τεχνολογικής εκπαίδευσης) 

Πέντε (5) θέσεις κλάδου ΤΕ Νηπιαγωγών με βαθμό Δ' - 
Α'. 

Οι θέσεις αυτές θα καταργηθούν με την καθ’οιονδήπο- 
τε τρόπο αποχώρηση των υπαλλήλων. 

ΔΙΟΙΚΗΤΙΚΟ ΛΟΓΙΣΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας εκπαίδευσης) 

Πέντε (5) θέσεις του κλάδου ΔΕΙ Διοικητικού Λογιστι¬ 
κού με βαθμό Δ' -Α' 

ΟΔΗΓΟΙ ΑΥΤΟΚΙΝΗΤΩΝ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας εκπαίδευσης) 

Δύο (2) θέσεις κλάδου ΔΕ29 οδηγών αυτ/των με βαθμό 
Δ' - Α'. 

ΜΑΓΕΙΡΩΝ 
ΤΑΚΤΙΚΕΣ ΘΕΣΕΙΣ 

Κατηγορία ΔΕ (Δευτεροβάθμιας εκπαίδευσης) 

Πέντε (5) θέσεις κλάδου ΔΕ32 μαγείρων με βαθμό Δ' - Α' 

ΒΟΗΘΗΤΙΚΟ ΠΡΟΣΩΠΙΚΟ 
ΤΑΚΤΙΚΕΣ ΘΕΣΕΙΣ 

Κατηγορία ΥΕ (Υποχρεωτικής Εκπαίδευσης) 

1. Πέντε (5) θέσεις ΥΕ14 (Βοηθού Μαγείρου) με βαθμό 
Ε'-Β' 

2. Δέκα (10) θέσεις ΥΕ16 (Προσωπικό καθαριότητος) με 
βαθμό Ε'-Β'. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Μία (1) θέση ΥΕ βοηθητικού προσωπικού μαγειρείου . 

2. Δύο (2) θέσεις ΥΕ βοηθητικού προσωπικού καθαριό- 
τητος. 

Μέχρι κενώσεως των θέσεων ιδιωτικού δικαίου αορί¬ 
στου χρόνου δεν καλύπτονται αντίστοιχες 

Οργανικές θέσεις. 

ΕΠΟΧΙΑΚΟ ΠΡΟΣΩΠΙΚΟ 

Δέκα (10) θέσεις διαφόρων ειδικοτήτων , που θα προ¬ 
σλαμβάνονται , σύμφωνα με τις ισχύουσες διατάξεις . 

ΑΡΘΡΟ 6ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ ΚΑΙ 
ΠΡΟΪΣΤΑΜΕΝΟΥ ΓΡΑΦΕΙΟΥ 

1.ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

Ειδικότερα: 

1. Παρίσταται στις συνεδριάσεις του Διοικητικού Συμ¬ 
βουλίου ως εισηγητής χωρίς ψήφο , εισηγείται τα θέματα 
της ημερήσιας διάταξης που καταρτίζεται από τον Πρόε¬ 
δρο του Διοικητικού Συμβουλίου και εκφέρει γνώμη γι’αυ- 
τά ,η οποία καταχωρείται στα πρακτικά της συνεδρίασης. 

2. Φροντίζει για την πιστή εφαρμογή της κείμενης Νο¬ 
μοθεσίας του Κανονισμού Λειτουργίας του νομικού προ¬ 
σώπου, των εγκυκλίων και οδηγιών του Δήμου και για την 
πιστή εκτέλεση των αποφάσεων του Δ.Σ. 

3. Προ'ΐσταται όλων των υπαλλήλων του νομικού προ¬ 
σώπου ασκώντας όλες τις αρμοδιότητες που ορίζονται 
από τις κείμενες διατάξεις , παρακολουθεί και συντονίζει 
το έργο τους ανάλογα με τις ανάγκες που παρουσιάζο¬ 
νται κάθε φορά. 

4. Συγκαλεί μία φορά το μήνα τουλάχιστον το προσωπι¬ 
κό του νομικού προσώπου , με το οποίο συζητά θέματα 
που αφορούν την λειτουργία του και το ενημερώνει για 
ό,τι απασχολεί τους σταθμούς. 

5. Τηρεί την εμπιστευτική αλληλογραφία του νομικού 
προσώπου καθώς επίσης και την υπόλοιπη αλληλογρα¬ 
φία αυτού, εφόσον για την τελευταία αυτή περίπτωση δεν 
υπηρετεί υπάλληλος του Κλάδου Διοικητικού - Λογιστι¬ 
κού ή Διαχειριστών , ή υπηρετεί αλλά απουσιάζει ή κω¬ 
λύεται , υπογράφει δε τα έγγραφα εκείνα γιατα οποία έχει 
εξουσιοδοτηθεί από το Διοικητικό Συμβούλιο. 

6. Τηρείτη σφραγίδα του νομικού προσώπου και το αρ¬ 
χείο της εμπιστευτικής αλληλογραφίας αυτού . 

7. Κρατείτο κλειδιά του νομικού προσώπου (τρία) από 
τα οποία τα δύο παραδίδονται καθημερινά σε έναν υπάλ¬ 
ληλο των κλάδων Βρεφονονηπιοκομίας -Νηπιαγωγών 
(προς.) ή Διοικητικού - Λογιστικού καθώς επίσης και σε 
έναν υπάλληλο από το υπόλοιπο προσωπικό που εκτελεί 
πρωινό ωράριο εργασίας αλλά και σε κάθε άλλο υπάλλη¬ 
λο όταν παρίσταται ανάγκη. 

8. Κρατεί το ένα από τα δύο κλειδιά της αποθήκης (το 
άλλο το κρατά υπάλληλος του κλάδου Δ/κού -Λογ/κού) σε 
περίπτωση που δεν υπηρετεί τέτοιος υπάλληλος ή υπη¬ 
ρετεί αλλά κωλύεται ή απουσιάζει , από το νόμιμο ανα¬ 
πληρωτή του προϊσταμένου του τμήματος. 

9. Αναπληρώνει τους Νηπιαγωγούς όταν αυτοί απου¬ 
σιάζουν ή κωλύονται. 

10. Φροντίζει για την υγιεινή κατάσταση των παιδιών 
σύμφωνα με τις οδηγίες του γιατρού. 


11. Συνεργάζεται με τον υπάλληλο του κλάδου Διοικητι¬ 
κού - Λογιστικού ή Διαχειριστών και το Διοικητικό Συμ¬ 
βούλιο για την κατάρτιση του ετησίου προϋπολογισμού 
εσόδων και εξόδων του νομικού προσώπου και του Απο¬ 
λογισμού και Ισολογισμού τούτου. 

12. Επιμελείται για τον εφοδιασμό του νομικού προσώ¬ 
που, που πραγματοποιείται, από τον υπάλληλο των κλά¬ 
δων Διοικητικού - Λογιστικού ή Διαχειριστών όσον αφορά 
τα αναγκαία τρόφιμα και λοιπά είδη και υλικά καθώς και 
για την καλή φύλαξη, συντήρηση και διάθεση αυτών. 

13. Ενημερώνει τον προϊστάμενο του Παιδικού Τμήμα¬ 
τος για τα εισερχόμενα κάθε φορά έγγραφα στον νομικό 
πρόσωπο ώστε να μπορεί να αναπληρώνει τον διευθυντή 
σε περίπτωση απουσίας ή κωλύματος του. 

14. Συγκαλεί ύστερα από απόφαση του Δ.Σ συγκέντρω¬ 
ση γονέων και κηδεμόνων τουλάχιστον δύο φορές τον 
χρόνο στην οποία παρευρίσκεται ο ίδιος, ένα από τα μέλη 
του Δ.Σ, οι υπάλληλοιτου Παιδαγωγικού Τμήματος και αν 
το επιθυμούν ο γιατρός του νομικού προσώπου και το λοι¬ 
πό προσωπικό αυτού. 

Σκοπός της συγκέντρωσης είναι αφ' ενός μεν η ανταλ¬ 
λαγή απόψεων για λειτουργικά θέματα μεταξύ των γονέ¬ 
ων και της Διοίκησης του νομικού προσώπου , αφ’ετέρου 
δε η ενημέρωση των γονέων από το Παιδαγωγικό Προ¬ 
σωπικό σε θέματα ψυχοσωματικής ανάπτυξης των παι¬ 
διών, συμβουλές από το γιατρό του νομικού προσώπου 
σε θέματα υγιεινής και γενικά συνεργασίας γονέων και 
προσωπικού του νομικού προσώπου για τη σωστή, λει¬ 
τουργία του νομικού προσώπου. 

15. Τηρεί τα βιβλία της Διοίκησης του νομικού προσώ¬ 
που ως εξής: 

α) Βιβλίο παρουσίας προσωπικού 

β) Βιβλίο Εμπιστευτικού Πρωτοκόλλου 

γ) Βιβλία παρατηρήσεων μελών Δ.Σ 

16. Συνυπογράφει με τον υπεύθυνο διαχειριστή τα δελ¬ 
τία εισαγωγής 

17. Υπογράφει τις μισθοδοτικές καταστάσεις των απο¬ 
δοχών προσωπικού οι οποίες συντάσσονται από τον δια¬ 
χειριστή . 

18. Παρακολουθεί και ελέγχει σε τακτικά χρονικά δια¬ 
στήματα βιβλία διαχείρισης και διοίκησης και λοιπά πα¬ 
ραστατικά στοιχεία που τηρεί ο υπάλληλος του κλάδου 
Διοικητικού - Λογιστικού ή Διαχειριστών. 

19. Ασκείτο καθήκοντα του υπαλλήλου των κλάδων 
Διοικητικού - Λογιστικού όταν δεν υπηρετεί, απουσιά¬ 
ζει ή κωλύεται ο υπάλληλος και εκτελεί κάθε άλλη Δ/κή 
- Παιδαγωγική εργασία όταν παραστεί έκτακτη ανά¬ 
γκη. 

20. Όταν δεν υπηρετεί ο προϊστάμενος τμήματος ή 
απουσιάζει ή κωλύεται όλα τα παραπάνω καθήκοντα 
ασκεί ο νόμιμος αναπληρωτής του. 

2.ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 
ΠΑΙΔΑΓΩΓΙΚΟΥ ΓΡΑΦΕΙΟΥ 

1. Καθήκοντα Προϊστάμενου του Παιδαγωγικού Γρα¬ 
φείου του νομικού προσώπου ασκεί υπάλληλος του κλά¬ 
δου ΠΕ Νηπιαγωγών ή ΤΕ Βρεφονηπιοκομίας ή Νηπιαγω¬ 
γών (προσωρ.) που ορίζεται από το Υπηρεσιακό Συμβού¬ 
λιο (με απόφασή του ) και σε περίπτωση που δεν έχει 
ορισθεί από το Υπηρεσιακό Συμβούλιο καθήκοντα ασκεί ο 
αρχαιότερος των παραπάνω κλάδων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Είναι υπεύθυνος για την τήρηση του Εκπαιδευτικού 
Προγράμματος. 

3. Προΐσταται των υπαλλήλων του γραφείου του ήτοι 
του Εκπαιδευτικού και Βοηθητικού Προσωπικού. 

4. Εισηγείται στον προϊστάμενο του τμήματος την προ¬ 
μήθεια του αναγκαίου εποπτικού υλικού. 

5. Παρίσταται στις συγκεντρώσεις γονέων και κηδεμό- 
νωντου νομικού προσώπου. 

6. Τηρεί τα βιβλία διοίκησης του νομικού προσώπου. 

7. Το βιβλίο διαδαχθείσης ύλης. 

Στο βιβλίο αυτό καταχωρούν και υπογράφουν καθημε¬ 
ρινά ο ίδιος και οι υπάλληλοι του κλάδου Βρεφονηπιοκο- 
μίας ή Νηπιαγωγών τη διδαχθείσα ύλη . 

8. Ασκεί και όλα τα καθήκοντα των υπαλλήλων του κλά¬ 
δου Βρεφονηπιοκομίας και Νηπιαγωγών. 

9. Αναπληρώνει τον προϊστάμενο του τμήματος σε πε¬ 
ρίπτωση απουσίας του και ασκεί άλατα καθήκοντα αυτού. 

ΑΡΘΡΟ 7ο 

ΚΑΘΗΚΟΝΤΑ ΛΟΙΠΟΥ ΠΡΟΣΩΠΙΚΟΥ 

1.ΒΡΕΦΟΝΗΠΙΟΚΟΜΩΝ ΚΑΙ ΝΗΠΙΑΓΩΓΩΝ 
α) Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικία τους. 

β) Εισηγούνται στον προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

γ) Επιβλέπουν για την υγιεινή, την καθαριότητα, τον αε¬ 
ρισμό , την τακτοποίηση επίπλων και τη θερμοκρασία των 
αιθουσών τους. 

δ) Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο. 

ε) Είναι υπεύθυνοι και υπόλογοι για τα εποπτικά μέσα δι¬ 
δασκαλίας , το εκπαιδευτικό υλικό και 
γενικά για κάθε αντικείμενο ή υλικό που τους έχει διατε¬ 
θεί. 

στ) Παρακολουθούν τη διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρου και προσωπικό καθαριότητας. 

ζ) Φροντίζουντα παιδιά την ώρατου φαγητού και για την 
ανάπαυση τους. 

η) Διατηρούν επαφή με τους γονείς και τους ενημερώ¬ 
νουν για την συμπεριφορά και ψυχοσωματική υγεία των 
παιδιών του τμήματός τους. 

θ) Βοηθούν τον προϊστάμενο όταν απουσιάζει ο διαχει¬ 
ριστής στη διαχειριστική εργασία. 

ι) Εκτελούν κάθε εργασία σε έκτακτη ανάγκη με υπό¬ 
δειξη του προϊστάμενου του τμήματος. 

2.ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και απο¬ 
χώρηση από το νομικό πρόσωπο. 

2. Βοηθούν και προσέχουν τα νήπια στις αίθουσες κατά 
την ώρατου εκπαιδευτικού προγράμματος . 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης, την ώρατου 
παιγνιδιού στην αυλή και πάντα με τις υποδείξεις των νη- 
πιοβρεφοκόμων - νηπιαγωγών. 

4. Εξυπηρετούν τα νήπια στην τουαλέτα και τη στιγμή 
του πλυσίματος , τα βοηθούν στο ντύσιμο. 

5. Τα βοηθούν την ώρα της προετοιμασίας για φαγητό 
(πλύσιμο - ποδιές κ.λ.π) 


3.Α) ΜΑΓΕΙΡΩΝ - Β) ΒΟΗΘΩΝ ΜΑΓΕΙΡΩΝ 
ΜΑΓΕΙΡΟΣ 

Ο υπάλληλος που ορίζεται να ασκεί καθήκοντα μαγεί¬ 
ρου: 

α) Παραλαμβάνει από τον διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

β) Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο και πο- 
σοτολόγιο που ισχύουν. 

γ) Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα, συντήρηση, σωστή χρήση και φύλαξη των 
μαγειρικών σκευών και λοιπών ειδών εστιάσεως καθώς και 
για την υγιεινή κατάσταση των χώρων του μαγειρείου . 

δ) Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας, στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων της αποθήκευσης 
αυτών. 

ΒΟΗΘΟΣ ΜΑΓΕΙΡΟΥ 

α) Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως βοηθός 
και σε περίπτωση ελλείψεως αυτού από το προσωπικό κα- 
θαριότητος βοηθητικών εργασιών με υπόδειξη του προϊ¬ 
σταμένου του τμήματος. 

β) Εκτελεί κάθε άλλη εργασία ο ίδιος καθώς και ο βοη¬ 
θός όταν υπάρχει, σε περίπτωση έκτακτης ανάγκης με 
υπόδειξη του προϊσταμένου του τμήματος. 

γ) Σε περίπτωση που δεν υπηρετεί διαχειριστής ή απου¬ 
σιάζει ο προϊστάμενος τμήματος ή ο αναπληρωτής αυ¬ 
τού, κρατείτο δεύτερο κλειδί της αποθήκης. 

ΠΡΟΣΩΠΙΚΟΥ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητος όλων των εσω¬ 
τερικών και εξωτερικών χώρων του νομικού προσώπου 
εκτός εκείνων του μαγειρείου και της αποθήκης . 

2. Είναι αποκλειστικά υπόλογοι για το γενικό ιματισμό 
του νομικού προσώπου που παραλαμβάνουν από τον 
υπάλληλο του κλάδου Διοικητικού - Λογιστικού εκτός από 
αυτά που χρησιμοποιούνται από το παιδαγωγικό προσω¬ 
πικό και είναι υποχρεωμένο για την καλή συντήρηση , κα¬ 
θαριότητα , φύλαξη , είναι δε υπόλογος για την απώλεια ή 
καταστροφή αυτού. 

3. Βοηθούν τον μάγειρα στην προετοιμασία του φαγη¬ 
τού σε περίπτωση που δεν υπάρχει βοηθός. 

4. Φροντίζουν για τη διανομή του φαγητού καιπαρευρί- 
σκονται στην τραπεζαρία κατά την ώρα του φαγητού, 
βοηθούν δε τα νήπια καθ’ όλη τη διάρκεια του φαγητού. 

5. Φροντίζουν μετά το τέλος του φαγητού για την καθα¬ 
ριότητα των νηπίων. 

6. Φροντίζουν για την καθαριότητα του χώρου της τρα¬ 
πεζαρίας πριν και μετά το φαγητό καθώς και των επίπλων 
αυτής (μεταφέρουν τα πιάτα, ποδιές στην κουζίνα, καθα¬ 
ρίζουν τα τραπέζια , τυχόν λερωμένα καρεκλάκια , σκου¬ 
πίζουν και σφουγγαρίζουν όλο το χώρο της τραπεζαρίας 
καθώς και όλο το κτίριο). 

7. Βοηθούν τα νήπια κατά την προετοιμασία ανάπαυσής 
τους καθώς και κατά την προετοιμασία αποχώρησής 
τους. 

8. Σε περίπτωση ασθένειας ή κωλύματος του μαγείρου 
ή υπαλλήλου του ίδιου κλάδου εκτελούν τα καθήκοντα 
αυτών εκ περιτροπής με υπόδειξη του προϊσταμένου του 
τμήματος ή των προϊστάμενων των γραφείων. 

9. Καθαρίζουντα παιδιά στην τουαλέτα, τα αλλάζουν αν 
λερωθούν ή κάνουν εμετό. 

10. Εκτελούν κάθέ άλλη εργασία με υπόδειξη του προϊ¬ 
στάμενου τους. 

3. ΥΠΑΛΛΗΛΩΝ ΚΛΑΔΟΥ ΔΙΟΙΚΗΤΙΚΟΥ -ΛΟΓΙΣΤΙΚΟΥ 

1. Εκτελεί χρέη γραμματέα στο Διοικητικό Συμβούλιο 
και καταχωρεί τις αποφάσεις που λαμβάνονται από αυτό 
, στο βιβλίο πρακτικών Συνεδριάσεων του Δ.Σ. 

2. Είναι υπεύθυνος για την προμήθεια των τροφίμων , 
των ειδών καθαριότητας για άλατα είδη που εισέρχονται 
στο νομικό πρόσωπο καθώς και για τη φύλαξη και σωστή 
εξαγωγή τους, όπως και για τον καθορισμό των ποσοτή¬ 
των . 

3. Είναι υπεύθυνος και υπόλογος στο Δ.Σ για την κινητή 
και ακίνητη περιουσία του νομικού προσώπου. 

4. Εκδίδει και συνυπογράφει με τον Πρόεδρο και τον 
ελεγκτή του Δ.Σ διπλότυπες αποδείξεις είσπραξης , τις 
επιταγές και γενικά όλα τα έσοδα και έξοδα του νομικού 
προσώπου. 

5. Εκδίδει και συνυπογράφει με τον προϊστάμενο του 
τμήματος τα δελτία εισαγωγής πόσης φύσεως υλικού. 

6. Εκδίδει και συνυπογράφει με τον μάγειρα τα δελτία 
εξαγωγής υλικού καθημερινώς 

7. Συντάσσει τις μισθοδοτικές καταστάσεις όλου του 
προσωπικού και είναι υπεύθυνος για την τακτοποίηση μι- 
σθολογικών διαφόρων (αλλαγή Μ.Κ .χρ. κ.λ.π) του προ¬ 
σωπικού και τις πληρωμές αυτού. Τις καταστάσεις τις 
υπογράφει ο προϊστάμενος του νομικού προσώπου. 

8. Τηρεί όλα τα Διοικητικά και Διαχειριστικά βιβλία εκτός 
εκείνων που τηρεί ο προϊστάμενος του νομικού προσώπου. 

9. Εκδίδει και συνυπογράφει με τον πρόεδρο του Δ.Σ. 
και τον ελεγκτή τις απαραίτητες επιταγές και αναλαμβά¬ 
νει από τον τηρούμενο λογαριασμό του νομικού προσώ¬ 
που στο πιστωτικό κατάστηματα σχετικά χρηματικά ποσά 
για την τακτοποίηση των πληρωμών. 

Δεν έχει δικαίωμα όμως να έχει στα χέρια του ποσόν πά- 
νων από το προβλεπόμενο 40.000 δρχ. 

10. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή θα εξαχθεί στο νομικό πρόσωπο. 

5.ΟΔΗΓΩΝ ΑΥΤΟΚΙΝΗΤΩΝ 

Οδήγηση αυτοκινήτων α) μεταφοράς φαγητών από το 
κεντρικό μαγειρείο στους Παιδικούς Σταθμούς β)μετα- 
φοράς του προσωπικού των Παιδικών Σταθμών από Παι¬ 
δικό σε Παιδικό γ)μεταφορά φιλοξενούμενων παιδιών 
από το σπίτι τους στους Παιδικούς Σταθμούς και δ) μετα¬ 
φορά διαφόρων προμηθειών κ.λ.π. 

ΑΡΘΡΟ 8ο 

ΕΠΙΛΟΓΗ ΚΑΙ ΑΝΑΠΛΗΡΩΣΗ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

Για την επιλογή των προϊστάμενων του τμήματος και 
των γραφείων που το απαρτίζουν εφαρμόζονται οι διατά¬ 
ξεις τους άρθρου 36του Ν.2190/1994 «Σύσταση Ανεξάρ¬ 
τητης Αρχής για την επιλογή προσωπικού και Ρύθμιση θε¬ 
μάτων διοίκησης (ΦΕΚ 28/5.3.1994)». 


Η τοποθέτηση των προϊστάμενων που έχουν κριθεί από 
το Υπηρεσιακό Συμβούλιο πραγματοποιείται τελικά στην 
αντίστοιχη οργανική μονάδα για τρία (3) χρόνια. 

Η τοποθέτηση τους φαίνεται με απόφαση του Προέ¬ 
δρου του Δ.Σ. 

Οιτοποθετηθέντες προϊστάμενοι ασκούν τα καθήκοντα 
τους μέχρι τυχόν επανεκλογής τους ή τηντοποθέτηση νέ¬ 
ων προϊστάμενων. 

ΑΡΘΡΟ 9ο 

ΠΡΟΣΟΝΤΑ ΔΙΟΡΙΣΜΟΥ 

Τα τυπικά προσόντα διορισμού υπαλλήλων που απαι¬ 
τούνται για τις αντίστοιχες θέσεις ορίζονται από τις δια¬ 
τάξεις του Π.Δ. 37α της 26.1.1990 ΦΕΚ 7 τεύχος ^«Μερι¬ 
κή επέκταση διατάξεων που ισχύουν για τους δημόσιους 
υπαλλήλους και τους υπαλλήλους των άλλων προσώπων 
δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης» και αφορούν κλάδους κα 
προσόντα διορισμού σε θέσεις των κατά τα άρθρα από 
32-36 του Ν.1188/1981 κλάδου και προσαρμογή διατάξε¬ 
ων στις ρυθμίσεις του Ν. 1586/1986 

ΑΡΘΡΟ 10ο 

Για τη σχέση εργασίας , το διορισμό , τα καθήκοντα , την 
εξέλιξη - μισθολογική - βαθμολογική και γενικά ότι αφορά το 
μόνιμο προσωπικό του νομικού προσώπου ισχύουν οι διατά¬ 
ξεις του πρώτου μέρουςτου Ν. 1188/1981 «Περίκυρώσεως 
του Κώδικα περί καταστάσεως προσωπικού Οργανισμών 
Τοπικής Αυτοδιοίκησης (ΦΕΚ 204/31.7.1981 - τεύχος Α')». 

ΑΡΘΡΟ 11ο 

Από την τροποποίηση του παραπάνω Οργανισμού 
Εσωτερικής Υπηρεσίας θα προκληθεί επιπλέον δαπάνη 
σε βάρος του προϋπ/μου του Ν.Π.Π.Σ.Δ.Τ. 

25.000.000 δρχ και θα καλυφθεί από τα έσοδα του Ν.Π. 

ΑΡΘΡΟ 12ο 

Η ισχύς του παρόντος Οργανισμού αρχίζει από τη δη¬ 
μοσίευση του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 18 Δεκεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-Φ- 

Αριθ. 18179 (3) 

Επικύρωση της 28/2001 απόφασης του Διοικητικού Συμ¬ 
βουλίου του Νομικού Προσώπου του Δήμου Βόρειας 
Κυνουρίας Νομού Αρκαδίας με την επωνυμία «Δημοτι¬ 
κός Παιδικός Σταθμός Άστρους» με την οποία τροπο¬ 
ποιείται ο Οργανισμός Εσωτερικής Υπηρεσίας του 
Σταθμού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 26,198,199 παρ. 1,3 και 4, 
200 και 203 του Δημοτικού και Κοινοτικού Κώδικα, 
Π.Δ/τος 410/1995. 

2. Τις διατάξεις του άρθρου 12 του Ν.1188/1981 «Περί 
κυρώσεως καταστάσεως προσωπικού ΟΤΑ, όπως αυτό 
αντικαταστάθηκεαπότο άρθρο 26 του Ν.1832/89 και την 

παρ. 5 του άρθρου 8 του Ν.2307/1995 σχετικά με την προ¬ 
σαρμογή της νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις. 

3. Τις διατάξεις του άρθρου 12 Ν.2880/2001 (ΦΕΚ 
9/τ.Α’/30-1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

4. Τις διατάξεις των άρθρων 1,2,6 και 18παρ. 12του Ν. 
2503/1997 (ΦΕΚ 107,τ.Α’) σχετικά με τη διοίκηση, οργά¬ 
νωση, στελέχωση της Περιφέρειας ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις των άρθρων 1 και 2 παρ. 11 του 
Ν.2539/97 (ΦΕΚ244/Α/4.12.1997) που αφορά τη συγκρό¬ 
τηση της Πρωτοβάθμιας Τοπικής Αυτοδιοίκησης. 

6. Τις διατάξεις του Ν.2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης, όπως ισχύει με τις τροπο¬ 
ποιήσεις του. 

7. Τις διατάξεις του άρθρου 27 του Ν.2081/1992 με το 
οποίο προστέθηκε νέο άρθρο 29Α του Ν. 1588/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

8. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών Ν.Π.Δ.Δ. 

9. Τις διατάξεις του Π.Δ/τος 50/2001 (ΦΕΚ 
39/Α75.3.2001) που αφορά τον καθορισμό των προσό¬ 
ντων διορισμού σε θέσεις φορέων του Δημοσίου Τομέα. 

10. Την 1710/18.1.1999 απόφαση του Υπουργού Εσωτε¬ 
ρικών Δημόσιας Διοίκησης και Αποκέντρωσης (ΦΕΚ 
77/τ.Β’/8.2.1999) που αφορά τον ορισμό των ειδικών τυπι¬ 
κών προσόντων που απαιτούνται για την πρόσληψη προ¬ 
σωπικού με σύμβαση εργασίας ιδιωτικού δικαίου ορισμέ¬ 
νου χρόνου από τους ΟΤΑ πρώτης βαθμίδας για την κάλυ¬ 
ψη παροδικών απρόβλεπτων και επειγουσών αναγκών. 

11. Την 3683/16.3.1998 απόφασή μας που αφοράτη σύ¬ 
σταση Νομικού Προσώπου Δημοσίου Δικαίου στο Δήμο 
Άστρους Νομού Αρκαδίας, με την επωνυμία «Δημοτικός 
Παιδικός Σταθμός Δήμου Άστρους». 

12. Την 9/25.6.1998 απόφαση του Διοικητικού Συμβου¬ 
λίου του Δημοτικού Παιδικού σταθμού Άστρους με την 
οποία καταρτίστηκε και ψηφίστηκε ο Οργανισμός Εσωτε¬ 
ρικής Υπηρεσίας του Σταθμού. 

13. Την 4928/26.4.1999 απόφασή μας με την οποία 
εγκρίθηκε η απόφαση του Διοικητικού Συμβουλίου που 
αφορά τον Οργανισμό Εσωτερικής Υπηρεσίας του Παιδι¬ 
κού Σταθμού (ΦΕΚ 663/Β717.5.1999). 

14. Την 28/2001 απόφαση του Διοικητικού Συμβουλίου 
του νομικού προσώπου «Δημοτικός Παιδικός Σταθμός 
Άστρους» του Δήμου Βόρειας Κυνουρίας με την οποία 
τροποποιείται ο Οργανισμός Εσωτερικής Υπηρεσίας του 
νομικού προσώπου προκειμένου να προστεθούν νέες θέ¬ 
σεις διαφόρων ειδικοτήτων για την καλύτερη λειτουργία 
του Παιδικού Σταθμού. 

15. Την 399/2001 απόφαση του Δημοτικού Συμβουλίου 
Δήμου Βόρειας Κυνουρίας με την οποία εκφράζεται η 
σύμφωνη γνώμη του, για την τροποποίηση του Οργανι¬ 
σμού Εσωτερικής Υπηρεσίας του Νομικού Προσώπου. 

16. Τη σύμφωνη γνώμη του Υπηρεσιακού Συμβουλίου Προ¬ 
σωπικού των ΟΤΑ Νομού Αρκαδίας γιατηντροποποίηση του 


Οργανισμού Εσωτερικής Υπηρεσίας του Παιδικού Σταθμού, 
που διατυπώνεται στο 19/17.12.2001 πρακτικό του. 

ΑΠΟΦΑΣΙΖΟΥΜΕ 

Επικυρώνουμε την 28/2001 απόφαση του Διοικητικού 
Συμβουλίου του νομικού προσώπου «Δημοτικός Παιδικός 
Σταθμός Άστρους» του Δήμου Βόρειας Κυνουρίας Νομού 
Αρκαδίας με την οποία τροποποιείται ο Οργανισμός Εσω¬ 
τερικής Υπηρεσίας του Σταθμού ο οποίος έχει ως εξής: 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού λει¬ 
τουργούν σε επίπεδο Τμήματος ανάλογα με τη δυναμικό- 
τητατου Σταθμού, σύμφωνα με τη συστατική πράξη προ¬ 
σαρμογής του. 

Άρθρο 2 

Καθήκοντα Προϊσταμένου Τμήματος 

Είναι υπεύθυνος: 

1. Γιατην εφαρμογή των σύγχρονων απόψεων της Παι¬ 
δαγωγικής και της Ψυχολογίας σε συνεργασία με τους 
Παιδαγωγούς του Σταθμού. 

2. Γ ιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

4. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

5. Για την προμήθεια και τον έγκαιρο εφοδιασμό του 
Σταθμού μετά αναγκαία τρόφιμα. 

6. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

7. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ του προσωπικού. 

8. Συνεργάζεται με τον Πρόεδρο του Δ.Σ. για την κα¬ 
τάρτιση του προϋπολογισμού απολογισμού ισολογισμού 

9. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του, Το παιδαγωγικό υλικό και τον πόσης (ρύ¬ 
σεως εξοπλισμό 

• Τις απαραίτητες εργασίες για την επισκευή και συ¬ 
ντήρηση κτιρίων 

• Την επιμόρφωση του προσωπικού 

10. Για την τήρηση του ωραρίου του προσωπικού, προ¬ 
γραμματίζει και εγκρίνει τις άδειες αυτού ώστε να μην δη- 
μιουργούνται λειτουργικά προβλήματα στο Σταθμό. 

11. Είναι υπεύθυνος για τις συγκεντρώσεις, προσωπι¬ 
κού, γονέων. 

12. Τηρεί όλα τα απαραίτητα βιβλία και την σφραγίδα 
του Σταθμού. 

Άρθρο 3 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α’ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 

Θέσεις: Μία (1) 

Βαθμός Δ’-Α’ 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Δύο (2) 

Βαθμός Δ’-Α’ 

3. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις: Μία (1) 

Βαθμός Δ’ - Α’ 

4. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: Μία (1) 

Βαθμός Δ’ - Α’ 

5. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: Μία (1) 

Βαθμός Δ’ - Α’ 

6. ΚΛΑΔΟΣΔΕ32 ΜΑΓΕΙΡΩΝ 
Θέσεις: Μία (1) 

Βαθμός Δ’ - Α’ 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: Μία (1) 

Βαθμός Δ’ - Α’ 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Δύο (2) 

Βαθμός Δ’ - Α’ 

Β’ ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
ΜΟΝΙΜΟ ΠΡΟΣΩΠΙΚΟ 

1. ΤΕ ΝΗΠΙΑΓΩΓΩΝ (Προσωρινός) 

Θέσεις: Μία (1) 

2. ΔΕ ΒΟΗΘΩΝ ΒΡΕΦΟΚΟΜΩΝ 
Θέσεις: Μία (1) 

Β’ ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 

Μία (1) κλάδου ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Γ’ ΕΠΟΧΙΑΚΟ ΠΡΟΣΩΠΙΚΟ 

Τέσσερα (4) άτομα διαφόρων ειδικοτήτων που θα προ¬ 
σλαμβάνονται σύμφωνα με τις ισχύουσες για τους ΟΤΑ 
διατάξεις 

Η θέση του κλάδου ΤΕ Νηπιαγωγών (προσωρινός) με- 
τατρέπεται μόλις κενωθεί με οποιονδήποτε τρόπο σε θέ¬ 
ση κλάδου ΤΕ9 Βρεφονηπιοκόμων σύμφωνα με τις διατά¬ 
ξεις του άρθρου 35 Ν.2646/1998. 

Άρθρο 4 

Προϊστάμενοι Υπηρεσιακών Μονάδων 
Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΤΕ Νηπιαγωγών (προ¬ 
σωρινός) ως προϊστάμενοι του Τμήματος επιλέγονται 
από τους κλάδους ΤΕ Νηπιαγωγών (προσωρινός). 


Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΠΕ Νηπιαγωγών ή ΤΕ9 Βρεφονηπιοκομίας. 

Άρθρο 5 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές, υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 6 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των υπηρεσιών του Ν.Π.Δ.Δ. 

Η κατανομή του προσωπικού στα Τμήματα γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανήλικων 
τέκνων, έγκυες γυναίκες, τόπος διαμονής κλπ). 

Προϊστάμενοι των τμημάτων ορίζονται πάντοτε με 
απόφαση Προέδρου του Δ.Σ. οι κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι 
σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Άρθρο 7 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Από τις διατάξεις της παρούσας απόφασης προκα- 
λείται ετήσια δαπάνη σε βάρος του προϋπολογισμού του 
νομικού προσώπου ύψους 10.000.000 δραχμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 18 Δεκεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




